ଟ୍ରାଆମସିନୋଲୋନ ହେକ୍ସାସେଟୋନାଇଡ

ଟ୍ରାଆମସିନୋଲୋନ ହେକ୍ସାସେଟୋନାଇଡ (ଇଂରାଜୀ ଭାଷାରେ  Triamcinolone hexacetonide), ଅନ୍ୟମାନଙ୍କ ମଧ୍ୟରେ ଆରିଷ୍ଟୋସ୍ପାନ୍ ଏହାର ଏକ ବିକ୍ରୟ ନାମ, ହେଉଛି ନାବାଳକ ଇଡିଓପାଥିକ୍ ଆର୍ଥ୍ରାଇଟିସ୍ (juvenile idiopathic arthritis/ JIA)ର ଚିକିତ୍ସା ପାଇଁ ବ୍ୟବହୃତ ଏକ ଔଷଧ । ଏହା ଗାଉଟ, ବର୍ସାଇଟିସ୍ ଏବଂ ଟେଣ୍ଡିନୋପାଥି ପାଇଁ ମଧ୍ୟ ବ୍ୟବହୃତ ହୋଇପାରେ । ଏହା ଗଣ୍ଠିରେ ଇଞ୍ଜେକସନ ଆକାରରେ ଦିଆଯାଏ । ଏହାର ପ୍ରଭାବ ୪ ସପ୍ତାହ ପର୍ଯ୍ୟନ୍ତ ରହିଥାଏ । ଏକ ବିକଳ୍ପ ଭାବରେ ଟ୍ରାଆମସିନୋଲୋନ ଆସେଟୋନାଇଡ୍ ବ୍ୟବହାର କରାଯାଇପାରେ ।

ପାର୍ଶ୍ୱ ପ୍ରତିକ୍ରିୟାରେ ଉଦ୍‌ବେଗ, ଫୁଲା, ଅଧିକ ସଂକ୍ରମଣ ଆଶଙ୍କା, ଶୋଇବାରେ ଅସୁବିଧା ଏବଂ ପାକସ୍ଥଳୀ ଘାଆ ଅନ୍ତର୍ଭୁକ୍ତ ହୋଇପାରେ । ବିରଳ ପାର୍ଶ୍ୱ ପ୍ରତିକ୍ରିୟାରେ ଟେଣ୍ଡନ୍ ଭାଙ୍ଗିବା ଏବଂ କେନ୍ଦ୍ରୀୟ ସେରସ୍ କୋରିଓରେଟିନୋପାଥି ଅନ୍ତର୍ଭୁକ୍ତ ହୋଇପାରେ । ଏହା ମୁଖ୍ୟତଃ ଏକ ଗ୍ଲୁକୋକୋର୍ଟିକଏଡ୍ ଯାହା ସ‌ହିତ ଅଳ୍ପ ମିନେରାଲକୋର୍ଟିକଏଡ୍ ରହିଛି ।

୧୯୬୯ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଅନୁମୋଦିତ ହୋଇଥିଲା । ବିଶ୍ୱ ସ୍ୱାସ୍ଥ୍ୟ ସଂଗଠନର ଜରୁରୀ ଔଷଧ ତାଲିକାରେ ଏହାର ନାମ ଲିପିବଦ୍ଧ ଅଛି । ଯୁକ୍ତରାଜ୍ୟରେ ୨୦୨୩ରେ ଏହାର ୨୦ ମିଗ୍ରା ଭାଏଲର ମୂଲ୍ୟ ପ୍ରାୟ ୧୨ ପାଉଣ୍ଡ ଥିଲା ।

 ଆଧାର 

Category:ଚିକିତ୍ସା ବିଜ୍ଞାନ
Category:Translated from MDWiki